KISKŐRÖS VÁROS POLGÁRMESTERE


ELŐTERJESZTÉS
(sürgősséggel a Képviselő-testület 2023. december 13.-i ülésére)


TÁRGY: 		A KISKŐRÖS, SAFÁRI J. UTCA 2. SZÁM ALATTI INGATLAN TULAJDONJOG ÁTRUHÁZÁSA ADÁSVÉTEL ÚTJÁN


Kiskőrös Város Önkormányzata a 146/2023. számú határozatával az Önkormányzat tulajdonát képező Kiskőrös belterületi 1459/2 hrsz-on nyilvántartott 539 m2 alapterületű, kivett iskola rendeltetésű, természetben a Safári J. utca 2. szám alatti ingatlant forgalomképes üzleti vagyonná átminősítette, valamint értékesítésre kijelölte azzal, hogy a versenytárgyalás induló ára 26.300.000,-Ft.

Az önkormányzati vagyonról, a vagyon hasznosításáról szóló 26/2012. (XII. 19.) önkormányzati rendelet 12. § (4) bekezdés a) pontja alapján a nettó 10.000.000,-Ft egyedi értéket meghaladó vagyont értékesíteni a nemzeti vagyonról szóló törvényben foglaltak figyelembevételével, a Képviselő-testület általi kijelölést követően nyilvános versenytárgyalás útján lehet. A tulajdonjog átruházás szerződésben foglalt feltételeinek elfogadásáról a Képviselő-testület dönt.

A versenytárgyalásra történő felhívásra egy érvényes pályázat érkezett. A lefolytatott versenytárgyalás eredményeképpen fenti ingatlan vételára 26.300.000,-Ft, melyet a TÁMASZHÁZ Kft., mint érvényes pályázatot benyújtó vevő azt követően fizet meg egy összegben, miután a nemzeti vagyonról szóló 2011. évi CXCVI. törvény értelmében a Magyar Állam lemond elővásárlási jogáról vagy nem nyilatkozik az elővásárlási jogról.

Az előterjesztés sürgősségét indokolja, hogy a Képviselő-testület döntésére előkészített dokumentáció teljes mértékben a testületi anyag kiküldését követően érkezett a Polgármesteri Hivatalhoz.

Fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.


Kiskőrös, 2023. december 11.


	
	Domonyi László s.k.,
	polgármester





HATÁROZAT-TERVEZET

A Képviselő-testület

1. hozzájárul Kiskőrös Város Önkormányzata tulajdonát képező Kiskőrös belterület 1459/2 hrsz-on nyilvántartott 539 m2 alapterületű, kivett iskola rendeltetésű, természetben Safári J. utca 2. szám alatti ingatlan tulajdonjogának határozat-tervezet mellékletét képező adásvételi szerződés szerinti átruházásával a TÁMASZHÁZ Kft. részére bruttó 26.300.000,-Ft összegben.

2. felhatalmazza polgármestert az adásvételi szerződés aláírására, továbbá az adásvétellel kapcsolatos jognyilatkozatok megtételére, valamint a tulajdonjog ingatlan-nyilvántartásban történő átvezetésére.


Felelős:	polgármester
Határidő:	azonnal

